На основу члана 8. Правилника о финансирању активности у области спорта на територији града Врања („Службени гласник града Врања“, број: 23/2018 /и 44/20), члана 6. став 1. тачка 10. и члана 61. и 63. Пословника Градског већа града Врања („Службени гласник града Врања“, број: 29/2020 ), Градско веће града Врања на седници одржаној дана: 04.07.2023. године донело је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА ОЦЕНУ И ИЗБОР ПРОГРАМА У ОБЛАСТИ СПОРТА НА ТЕРИТОРИЈИ ГРАДА ВРАЊА ЗА 2024. ГОДИНУ**

**Члан 1.**

Образује се Комисија за оцену и избор програма у области спорта на територији града Врања 2024. годину, у саставу:

председник:**Иван Кочић**, професор физичке културе,

чланови:

1. **Ђорђијевић Далибор**, спортски радник,

2. **Миодраг Николић,** професор физичке културе,

3. **Милош Илић**, Градска управа града Врања,

4. М**арко Ристић,** професор физичке културе,

5. **Милош Недељковић,** представник Јавне установе Спортски објекти,

6. **Душан Антић,** професор физичке културе,,

7. **Биљана Стојковић,** Спортски савез града Врања и

8. **Марија Алексић,** професор физичке културе,

**Члан 2.**

Задатак Комисије је да врши оцену и избор годишњих програма спортских организација, који се финанасирају из буџета Града Врања за 2024. годину.

Након извршене оцене програма, Комисија сачињава образложени предлог финансирања потреба у области спорта и предлаже Градском већу износ дотација за сваки појединачни програм.

Административно техничке послове за потребе Комисије обављаће Одсек за образовање, културу, спорт, омладину и информисање.

**Члан 3.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број: 06-154/1/2023-04, дана:04.07.2023.године**

**Председник Градског већа,**

**др Слободан Миленковић,с.р.**

**Тачност преписа оверава Секретар Градског већа**

**Јелена Пејковић**

## На основу члана 100. Закона о заштити животне средине („Службени гласник РС“, бр. 135/04, 36/09-др.закон, 72/09-др.закон, 43/11-Одлука УС, 14/16, 76/2018, 95/2018 – др. закон и 95/2018 – др. закон), Програма коришћења средстава буџетског фонда за заштиту животне средине за 2022. годину са Финансијским планом („Службени гласник града Врања“ бр.7/22), члана 8.став 6. Правилника о начину, мерилима, и критеријумима за избор пројеката из области екологије и заштите животне средине који се финансирају и суфинансирају из буџетског Фонда за заштиту животне средине града Врања („Службени гласник града Врања“, број: 32/21) и члана 61. Пословника Градског већа града Врања („Службени гласник града Врања“, број: 29/2020), Градско веће града Врања на седници одржаној дана: 04.07.2023. године разматрало је предлог Комисије за вредновање пројеката у облати екологије и заштите животне средине на територији града Врања број: 06-134/2/2022-04 и донело:

**ОДЛУКУ**

**О ИЗБОРУ ПРОГРАМА ИЗ ОБЛАСТИ ЕКОЛОГИЈЕ И ЗАШТИТЕ**

**ЖИВОТНЕ СРЕДИНЕ КОЈИ ЋЕ СЕ СУФИНАНСИРАТИ ИЗ БУЏЕТА**

**ГРАДА ВРАЊА У 2023. ГОДИНИ**

**Члан 1.**

У области екологије и заштите животне средине, из буџета града Врања, по расписаном конкурсу Градског већа града Врања, суфинансираће се следећи пројекти:

|  |  |  |  |
| --- | --- | --- | --- |
| **Р.б** | **Подносилац пројекта** | **Назив пројекта** | **Одобрена средства по пројекту (динара)** |
| **1.** | Омладинско удружење „Проактив“ | „Еко кутак“ | **800.000,00** |
| **2.** | Еколошко гљивичарско друштво „Смрчак“ Врање | Попис врста гљива на територији града Врања са изложбама гљива 2023 | **300.000,00** |
| **3.** | Центар за друштвене интеграције "CDI" | „Селекција отпада у руралним срединама“ | **230.000,00** |
| **4.** | Савез младих особа са инвалидитетом са југа Србије | „Мале зелене иницијативе“ | **100.000,00** |
| **5.** | Друштво за церебралну и дечију парализу „Сунце“ Врање | „Еколошко едукативни и рекреативни камп 2 | **100.000,00** |
| **6.** | Организација Релаод | „Добра пракса – здравија околина“ | **100.000,00** |
| **7.** | Центар за информисање ТВ ИНФО ПУЛС Врање | „Вечно млад“ | **80.000,00** |
| **8.** | Удружење грађана „Еко тема“ Врањска бања | „Еко ревија“ | **70.000,00** |
| **9.** | Удружење грађана „Изом“ | „Самоникло лековито биље Бесне Кобиле“ | **60.000,00** |
| **10.** | Удружење пољопривредника „Зелена оаза“ Врање | „Воли и чувај своју околину природу села и шуме“ | **50.000,00** |
| **11.** | Центар за унапређење безбедоносне Културе и дигитализације у друштву G.WALKER | „ЕКОБОТС“ | **50.000,00** |
| **12.** | Удружење грађана Македонске националне заједнице „Гоце Делчев“, Пчињски округ Врање | „Чеп по чеп заједно да улепшамо некоме живот“ | **30.000,00** |
| **13.** | Удружење пољопривредника „Црвена ружа“ | „Вратимо реке природи“ | **30.000,00** |

**Члан 2.**

Са подносиоцима пројекта из члана 1. ове Одлуке, којима су средства из буџета одобрена, у име Града, градоначелник закључује уговор из области екологије и заштите животне средине у 2023. години.

**Члан 3.**

Корисници средства у обавези су да одобрени програм – пројекат реализују до 31. децембра текуће године.

Средства ће се уплаћивати у складу са приливом средстава у буџету града Врања за текућу годину, односно по приоритету реализације програма или пројеката од стране учесника конкурса.

Корисници средства дужни су да у року од 15 дана од завршетка, односно реализације пројекта, а најкасније до 15 .јануара 2024. године, Комисији доставе извештај о реализацији са наративним и финансијским показатељима утрошка средстава.

**Члан 4.**

Одлука ступа на снагу даном доношења.

Одлука је коначна.

**Образложење**

У складу са одредбама Правилника о начину, мерилима и критеријумима за избор пројекта из области екологије и заштите животне средине који се финансирају и суфинансирају из буџетског фонда за заштиту животне средине града Врања („Службени гласник града 3/21) Градско веће града Врања расписало је Јавни конкурс за финансирање и суфинансирање пројеката удружења из области екологије и заштите животне средине. Текст конкурса објављен је на званичном сајту града Врања и био отворен 15 дана.

Комисија је прегледала све достављене пријаве на основу чега је сачинила записник у којем су заведени сви благовремено пристигле пријаве, а неблаговремених пријава није било.

Комисија је у складу са критеријумима за доделу средства сачинила листу вредновања пристиглих пријава и исту објавила на званичној интернет страници града Врања.

Собзиром да није било приговора Комисија је израдила предлог одлуке број 06-134/2/2022-04 од 29.06.2023. године о избору програма из области екологије и заштите животне средине који ће се суфинансирати из буџета града Врања у 2023. години и доставила је на разматрање Градском Већу града Врања. Градско веће је усвојило предлог одлуке и донело одлуку као у диспозитиву.

**ГРАДСКО ВЕЋЕ ГРАДА ВРАЊА,**

**број: 06-154/2/2023-04, дана:04.07.2023.године**

**Председник Градског већа,**

**др Слободан Миленковић**

На основу 137 став 1 Закона о општем управном поступку ( Службени гласник бр.18/16 и 95/18) члана 61 став 3 Статута града Врања (Службени гласник града Врања бр.37/18,36/20,14/22 и 2/23), Градско веће града Врања на седници одржаној дана:04.07.2023 године, донело је:

**Решење**

**о измени Решења**

**о утврђивању ресора чланова Градског већа**

**Члан 1.**

У Решењу о утврђивању ресора члановима Градског већа број:06-104/2/2020-04 од 24.08.2020. године, мења члан 1, став 1, тачке 2 и 9 и исте сада гласе:

„2. др Никола Поповић, задужен за ресор - здравство, дечија и борачка заштита и инвалидска питања и јавно здравље,

9. Дарко Филиповић“, задужена за ресор – туризам”,

У истом ставу допуњује се тачка 1, тако што се брише запета и додају се речи „и култура“

**Члан 2**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број:06-154/3/2023-04, дана:04.07.2023.године**

#### ПРЕДСЕДНИК

**ГРАДСКОГ ВЕЋА,**

**др Слободан Миленковић**

На основу члана 7. Правилника о мерилима и критеријумима за доделу новчаних средстава за помоћ деци и омладини са територије града Врања оболелој од малигнитета и других тешких болести („Службени гласник града Врања“, број: 39/16), члана 17. 61. и 63, Пословника Градског већа града Врања („Службени гласник града Врања“, број: 29/2020), Градско веће града Врања на седници одржаној.04.07.2023. године донело је:

**Р Е Ш Е Њ Е**

**О ФОРМИРАЊУ КОМИСИЈЕ ЗА ДОДЕЛУ НОВЧАНЕ ПОМОЋИ ДЕЦИ И ОМЛАДИНИ СА ТЕРИТОРИЈЕ ГРАДА ВРАЊА ОБОЛЕЛОЈ ОД МАЛИГНИТЕТА И ДРУГИХ ТЕШКИХ БОЛЕСТИ**

**Члан 1.**

Формира се Комисија за доделу новчане помоћи деци и омладини са територије града Врања, оболелој од малигнитета и других тешких болести, у саставу:

1. **др Никола Поповић**, члан Градског већа,
2. **др Јадранка Ајановић**, педијатар,
3. **Ненад Тасић**, руководилац Одељења за буџет и финансије
4. **Вера Митић**, Одељење за друштвене делатности и
5. **др Наташа Стоилковић,** оторинголог - специјалиста ОРЛ.

**Члан 2.**

Задатак Комисије је разматрање пристиглих захтева и одлучивање о испуњености услова за доделу новчане помоћи деци и омладини оболелој од малигнитета и других тешких болести.

Новчана средства из става 1. овог члана обезбеђују се добровољним донацијама физичких и правних лица, појединаца и удружења, међународним донацијама преко наменског рачуна за помоћ деци и омладини оболелој од малигнита и других тешких болести.

**Члан 3.**

Комисија на свом првом заседању доноси и усвја Правилник о свом раду.

На првој седници Комисија бира из својих редова председника и заменика председника Комисије.

Стручне, административно-техничке послвое за потребе ове Комисије обављаће Вера Митић, запослена у Одељењу за друштвене делатности.

**Члан 4.**

Члановима Комисије који нису у систему локалне самоуправе признаје се право на новчану накнаду за рад, у појединачном износу од 2.500,00 динара по одржаној седници Комисије.

**Члан 5.**

Мандат Комисије траје 4 године.

**Члан 6.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**број: 06-154/4/2023-04, дана:04.07.2023.године**

**ПРЕДСЕДНИК**

**ГРАДСКОГ ВЕЋА**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-154/2023-04

Дана:04.07.2023. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 04.07.2023. године, разматрало је Извод из записника са 141. и 143. редовне и 142. ванредне седнице Градског већа и донело следећи:

***З А К Љ У Ч А К***

Привата се Извод из записника са 141. и 143. редовне и 142. ванредне седнице Градског већа, број:06-132/2023-04, 06-148/2023-04 и 06-135/2023-04.

Закључак доставити: Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-154/2023-04

Дана:04.07.2023. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 04.07.2023. године, разматрало је Нацрт Решења о отуђењу уз накнаду у новцу грађевинског неизграђеног земљишта у јавној својини Града Врања, са катастарске парцеле број: 5745/3, у површини од 11 м2, ради исправке граница суседне катастарске парцеле, Станисављевић Николи и Станисављевић Мирослави, из Врања и донело следећи:

***З А К Љ У Ч А К***

Утврђује се Предлог Решења о отуђењу уз накнаду у новцу грађевинског неизграђеног земљишта у јавној својини Града Врања, са катастарске парцеле број: 5745/3, у површини од 11 м2, ради исправке граница суседне катастарске парцеле, Станисављевић Николи и Станисављевић Мирослави, из Врања и доставља Скупштини на разматрање и усвајање.

Уводне напомене на седници Скупштине поднеће Марина Трајковић, представник Одељења за урбанизам, имовинско правне послове, комунално стамбене делатности и заштиту животне средине.

.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-154/2023-04

Дана:04.07.2023. године

**В р а њ е**

**СКУПШТИНА ГРДА ВРАЊА**

**-председнику-**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 04.07.2023. године, разматрало је Нацрт Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 8591/2, у површини од 34 м2, ради исправке граница суседне катастарске парцеле, Илић Слађани, из Врања и донело следећи:

***З А К Љ У Ч А К***

Утврђује се Предлог Решења о отуђењу уз накнаду у новцу грађевинског земљишта у јавној својини Града Врања, са катастарске парцеле број: 8591/2, у површини од 34 м2, ради исправке граница суседне катастарске парцеле, Илић Слађани, из Врања и доставља Скупштини на разматрање и усвајање.

Уводне напомене на седници Скупштине поднеће Марина Трајковић, представник Одељења за урбанизам, имовинско правне послове, комунално стамбене делатности и заштиту животне средине.

.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-154/2023-04

Дана:04.07.2023. године

**В р а њ е**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 04.07.2023. године, разматрало је Извештај Комисије за преглед поднетих извештаја о реализацији пројеката у области екологије и заштите животне средине за 2022. годину, број:06-134/2023-04 и донело следећи:

***З А К Љ У Ч А К***

Привата се Извештај Комисије за преглед поднетих извештаја о реализацији пројеката у области екологије и заштите животне средине за 2022. годину, број:06-134/2023-04.

**Закључак доставити**:Небојши Стаменковићу, члану Градског већа и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 38 Закона о удружењима („Сл.гласник РС“,бр.51/09, 99/2011-други закон) и члана 10. став 4. Правилника о начину, поступку и критеријумима за доделу средстава црквама и верским заједницама из буџета града Врања (Службени гласник града Врања број 28/2017), члана 61 Пословника Градског већа (Службени гласник града Врања брј 29/20), а по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2023. години, у складу са листом вредновања и рангирања пристиглих пројеката, број 06-153/1/2023-04 од 30.06.2023 године, Градско веће града Врања на седници одржаној дана 04.07.2023. године, донело је:

**Одлуку**

**о додели средстава из буџета града Врања**

**цркавама и верским заједницама за реализацију одобрених пројеката**

**Члан 1 .**

Овом Одлуком утврђује се расподела средстава опредељених у члану 11. Раздео 5, програмска активност 1201002 – јачање културне продуккције и уметничког стваралаштва, конто 481, позиција 141., функција 820 Одлуке о буџету града Врања за 2023.годину („Службени лист града Врања“, број 29/22), по расписаном Јавном конкурсу за финансирање/суфинансирање пројеката цркава и верских заједница из буџета града Врања у 2023. години, у укупном износу од 2.000.000,00 динара.

У складу са претходним ставом, додељују се средства подносиоцима пројекта, и то:

|  |  |  |  |
| --- | --- | --- | --- |
| **Р.бр.** | **Назив цркве и верске заједнице** | **Назив пројекта** | **Износ одобрених средстава** |
| 1. | Православна епархија Врањска, **Храм Преподобног Прохора Пчињског у селу Златокоп** | „Наставак радова на изградњи храма Преподобног Прохора Пчињског у селу Златокоп“ | **1.000.000,00** |
| 2. | Православна епархија Врањска**, Храм Светог апостола Петра и Павла у селу Топлац**, **Општина Врањска Бања** | „Обнова храма Светог апостола Петра и Павала у селу Топлац“ | **1.000.000,00** |
| У к у п н о: | | | **2.000.000,00** |

**Члан 2.**

Након коначности ове Одлуке, са изабраним корисницимна средстава, закључују се уговори о суфинансирању програма односно пројеката.

Уговор у име Града потписује градоначелник.

**Члан 3.**

Црква, односно верска заједница којој су пренета средства дужна је да наменски користи средства добијена из буџета Града.

Ненаменско трошење средстава има за последицу повраћај средстава и неодобравање средстава у наредној години.

**Члан 4.**

Корисници средстава дужни су да у року од 15 дана по завршетку пројекта за који су им додељена буџетска средстава, а најкасније до краја текуће године, поднесу извештај о реализацији пројекта и доставе доказе о наменском коришћењу финансијских средстава Комисији за доделу средстава црквама и верским заједницама .

**Члан 5.**

Одлука ступа на снагу даном доношења.

Одлука је коначна.

**ГРАДСКО ВЕЋЕ ГРАДА ВРАЊА,**

**број: 06-154/2023-04, дана:04.07.2023. године**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава Секретар Градског већа**

**Јелена Пејковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-154/5/2023-04**

**Дана: 04.07.2023 . године**

**В р а њ е**

**ул. Краља Милана број 1**

На основу члана 137, члана 167 став 2 и 170 став 1 тачка 1Закона о општем управном поступку (Службени гласник РС бр.18/16,95/18 и 2/23) члана 46 став 1 тачка 5 Закона о локалној самоуправи („Службени гласник РС “, број: 129/07,23/14,101/16,47/18 и 111/21), члана 12 став 4 Уредбе о енергетски угроженом купцу (Службени гласник РС бр. 137/22) члана 6 став 1 тачка 8 Пословника Градског већа (Службени гласник града Врања бр.29/20), Градско веће на седници одржаној 04.07.2023. године, разматрало је жалбу Николић Добрице, из Врањске Бање, насеље Гуштери бр.17/6 на Решење Градске управе града Врања, Одељења за друштвене делатности број:312-4957/1-/2382/2022 од 25.05.2023. године, и донело:

**Р е ш е њ е**

**Одбија се жалба** Николић Добрице, из Врањске Бање, насеље Гуштери бр.17/6 на Решење Градске управе града Врања, Одељења за друштвене делатности број:312-4957/1-/2382/2022 од 25.05.2023. године **као неоснована.**

**Образложење**

Одељење за за друштвене делатности, донело је Решење бр. 312-4957/1-/2382/2022 од 25.05.2023. године,којим се одбија захтев Николић Добрице, из Врањске Бање, насеље Гуштери бр.17/6, за стицање статуса енергетски угроженог купца електричне енергије, јер подносилац не испуњава услове прописане Уредбом о енергетски угроженом купцу електричне енергије.

На наведено Решење Николић Добрица, из Врањске Бање, насеље Гуштери бр.17/6 изјавила је жалбу у којој истиче да је првостепени орган погрешно утврдио чињенично стање, те да он поседује само једну стамбену јединицу у којој станује са својом породицом, а као доказ прилаже Решење Локалне пореске администрације Градске управе града Врања којим је утврђен порез на имовину. Истиче се да првостепени орган није узео у обзир примедбе Градског већа, те да је у поновљеном поступку начинио повреду поступка, тако што није правилно утврдио чињенично стање.

У одговору на жалбу првостепени орган остаје при својим наводима из решења.

Увидом у списе предмета утврђено је :

-да је Николић Добрица, из Врањске Бање, насеље Гуштери бр.17/6 , поднела захтев за стицање статуса енергетски угроженог купца електричне енергије, дана 28.12.2022. године;

-да је уз захтев достављена копија личне карте за чланове породице, Уверење националне службе за запошљавање да се синови подноциоца захтева налазе на евиденцији лица која траже посао код Националне службе за запошљавање, рачун за електричну енергију за новембар месец 2022. године; пензиони чек Николић Добрице;

-да је орган по службеној дужности прибавио из базе катастра непокретности Републике Србије преглед непокретности, односно податке о имаоцу права на непокретностима за подносиоца захтева;

-да је утврдио да подносилац захтева не испуњава услове прописане Уредбом о енергетски угроженом купцу електричне енергије и донео Решење којим се одбија захтев.

Након оцене навода из жалбе, одговора на жалбу, као и списе ове управне ствари и испитајући законитост оспореног Решења, Градско веће је утврдило да је првостепени орган исправно поступио када је донео оспорено решење.

Одредбама члана 3 Уредбе о енергетски угроженом купцу (Службени гласник РС бр.137/22) дефинисани су критеријуми које подносилац захтева треба да испуни, а то су: материјални положај: укупан месечни приход домаћинства; број чланова домаћинства, имовно стање, остварено право на новчану социјалну помоћ или дечији додатaк или увећани додатак за помоћ и негу другог лица; здравствено стање чланa домаћинства. Одредбама члана 5 наведене Уредбе прописано је да имовно стање из члана 3. став 1. тачка 1) подтачка (3) те уредбе подразумева да домаћинство не поседује другу стамбену јединицу осим стамбене јединице максималне површине која одговара броју чланова домаћинства, а која је утврђена законом којим се уређује становање и одржавање зграда, увећане за 10 m². Одредбама члана 8 наведене Уредбе дефинисано је да се испуњеност услова за стицање статуса енергетски угроженог купца утврђује увидом у податке из службене евиденције, односно јавне исправе о непокретности коју поседује подносилац Захтева и чланови његовог домаћинства у месту пребивалишта и месту рођења.

Поступајући у складу са поднетим захтевом, а имајући у виду одредбе Уредбе о енергетски угроженом купцу (Службени гласник РС бр.137/22) провостепени орган је правилно поступио када је увидом у податке из службене евиденције издате на дан 25.05.2023. године утврдио да подносилац захтева не испуњава услове за стицање статуса угроженог купца, јер поседује више стамбених јединица и то: објекат на кп.бр.2855 КО Прибој укупне површине 80м2, удео подносиоца захтева 1/3; објекат на 409 КО Врањска Бања површина објекта 73м2 и трећи објекат на катастарској парцели бр.1900 КО Кумарево површине 54 м2. Како је одредбама члана 5 наведене Уредбе прописано да имовно стање из члана 3. став 1. тачка 1) подтачка (3) те уредбе подразумева да домаћинство не поседује другу стамбену јединицу осим стамбене јединице максималне површине која одговара броју чланова домаћинства, закључује се да је првостепени орган правилно и потпуно утврдио чињенично стање и правилном применом материјалног права одлучуо о захтеву, јер подносилац захтева поседује три стамбене јединице.

Чињеница да подносилац захтева не испуњава услове прописане чланом 5 став 2 тачка 2 Уредбе о енергетски угроженом купцу (Службени гласник РС бр.137/22), јер поседује три стамбене јединице представља одлучујући разлог зашто је Градско веће потврдило првостепено решење и жалбу одбило као неосновану.

Градско веће не прихвата наводе из жалбе којим се истиче да ова породица поседује само једну стамбену зграду, за коју и плаћа порез, из разлога што је одредбама члана 8 Уредбе дефинисано да се испуњеност услова за стицање статуса енергетски угроженог купца утврђује увидом у податке из службене евиденције, односно јавне исправе о непокретности, а то је Републички геодетски завод, На основу напред наведеног закључује се да је првостепени орган исправно поступио када је прибавио изводе из службе за катастар непокретности, док се Решење Локалне пореске администрацие не може узети као доказ о поседовању непокретности подносиоца захтева.

Градско веће је имало у виду чињеницу да је у овом поступку поништио првостепено решење,али се истиче да је у поновљеном поступку првостепени орган поступио у складу са примедбама Градског већа и донео ново на закону засновано решење.

Имајући у виду напред наведено, а пре свега одредбе члана 3,5 и 8 Уредбе о енергетски угроженом купцу (Службени гласник РС бр.137/22) Градско веће је донело Решење као у диспозитиву.

**ПОУКА О ПРАВНОМ СРЕДСТВУ**: Против овог решења може се поднети тужба Управном суду у Београду, у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06- 154/5/2023-04, дана: 04.07.2023. године**

**Председник Градског већа,**

**др Слободан Миленковић**

****

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-154/6/2023-04**

**Дана: 04.07.2023. године**

**В р а њ е**

**ул. Краља Милана број 1**

На основу члана 137, члана 167 став 2 и 170 став 1 тачка 1Закона о општем управном поступку (Службени гласник РС бр.18/16,95/18 и 2/23) члана 46 став 1 тачка 5 Закона о локалној самоуправи („Службени гласник РС “, број: 129/07,23/14,101/16,47/18 и 111/21), члана 12 став 4 Уредбе о енергетски угроженом купцу (Службени гласник РС бр. 137/22) члана 6 став 1 тачка 8 Пословника Градског већа (Службени гласник града Врања бр.29/20), Градско веће на седници одржаној 04.07.2023. године, разматрало је жалбу Јовић Радета, из села Горњи Вртогош на Решење Градске управе града Врања, Одељења за друштвене делатности број:312-121-1018/23 од 18.04.2023. године, и донело:

**Р е ш е њ е**

**Одбија се жалба** Јовић Радета, из села Горњи Вртогош на Решење Градске управе града Врања, Одељења за друштвене делатности број: 312-121-1018/23 од 18.04.2023. године,  **као неоснована.**

**Образложење**

Одељење за за друштвене делатности, донело је Решење бр. 312-121-1018/23 од 18.04.2023. године,којим се одбија захтев Јовић Радета, из села Горњи Вртогош за стицање статуса енергетски угроженог купца електричне енергије, јер подносилац не испуњава услове прописане Уредбом о енергетски угроженом купцу електричне енергије.

На наведено Решење Јовић Раде, из села Горњи Вртогош изјавио је жалбу у којој истиче да је слабог имовног стања, да није у радном односу, већ да обавља сезонске послове.

У одговору на жалбу првостепени орган остаје при својим наводима из решења.

Увидом у списе предмета утврђено је :

-да је Јовић Раде, из села Вртогош из села Горњи Вртогош поднео захтев за стицање статуса енергетски угроженог купца електричне енергије, дана 16.03.2023. године;

-да је уз захтев достављена копија личне карте за чланове породице, Уверење националне службе за запошљавање да се он и супруга Јовић Гордана налазе на евиденцији лица која траже посао код Националне службе за запошљавање, рачун за електричну енергију за фебруар месец 2023.

-да је орган по службеној дужности прибавио из базе катастра непокретности Републике Србије преглед непокретности, односно податке о имаоцу права на непокретностима за подносиоца захтева;

-да је утврдио да подносилац захтева не испуњава услове прописане Уредбом о енергетски угроженом купцу електричне енергије и донео Решење којим се одбија захтев.

Након оцене навода из жалбе, одговора на жалбу, као и списе ове управне ствари и испитајући законитост оспореног Решења, Градско веће је утврдило да је првостепени орган исправно поступио када је донео оспорено решење.

Одредбама члана 3 Уредбе о енергетски угроженом купцу (Службени гласник РС бр.137/22) дефинисани су критеријуми које подносилац захтева треба да испуни, а то су: материјални положај: укупан месечни приход домаћинства; број чланова домаћинства, имовно стање, остварено право на новчану социјалну помоћ или дечији додатaк или увећани додатак за помоћ и негу другог лица; здравствено стање чланa домаћинства. Одредбама члана 5 наведене Уредбе прописано је да имовно стање из члана 3. став 1. тачка 1) подтачка (3) те уредбе подразумева да домаћинство не поседује другу стамбену јединицу осим стамбене јединице максималне површине која одговара броју чланова домаћинства, а која је утврђена законом којим се уређује становање и одржавање зграда, увећане за 10 m². Одредбама члана 8 наведене Уредбе дефинисано је да се испуњеност услова за стицање статуса енергетски угроженог купца утврђује увидом у податке из службене евиденције, односно јавне исправе о непокретности коју поседује подносилац Захтева и чланови његовог домаћинства у месту пребивалишта и месту рођења.

Поступајући у складу са поднетим захтевом, а имајући у виду одредбе Уредбе о енергетски угроженом купцу (Службени гласник РС бр.137/22) провостепени орган је правилно поступио када је увидом у податке из службене евиденције издате на дан 18.04.2023. године утврдио да подносилац захтева не испуњава услове за стицање статуса угроженог купца, јер поседује више стамбених јединица и то: објекат на кп.бр.2343 КО Доњи Вртогош укупне површине 93м2, и објекат на катастарској парцели бр.1466 КО Врањска бања, површине 94 м2, сувласник на објекту супруга подносиоца захтева Јовић Гордана. Како је одредбама члана 5 наведене Уредбе прописано да имовно стање из члана 3. став 1. тачка 1) подтачка (3) те уредбе подразумева да домаћинство не поседује другу стамбену јединицу осим стамбене јединице максималне површине која одговара броју чланова домаћинства, закључује се да је првостепени орган правилно и потпуно утврдио чињенично стање и правилном применом материјалног права одлучуо о захтеву, јер ово домаћинство поседује две стамбене јединице.

Чињеница да подносилац захтева не испуњава услове прописане чланом 5 став 2 тачка 2 Уредбе о енергетски угроженом купцу (Службени гласник РС бр.137/22), јер поседује две стамбене јединице представља одлучујући разлог зашто је Градско веће потврдило првостепено решење и жалбу одбило као неосновану.

Имајући у виду напред наведено, а пре свега одредбе члана 3,5 и 8 Уредбе о енергетски угроженом купцу (Службени гласник РС бр.137/22) Градско веће је донело Решење као у диспозитиву.

**ПОУКА О ПРАВНОМ СРЕДСТВУ**: Против овог решења може се поднети тужба Управном суду у Београду, у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06- 154/6/2023-04, дана: 04.07.2023. године**

**Председник Градског већа,**

**др Слободан Миленковић**

На основу члана 136, члана 167. став 2 Закона о општем управном поступку („Службени гласник Републике Србије бр.18/2016 ,95/18 I 2/23), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16 и 47/18), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 29/2020), у предмету по жалби Ненада Методијева, из Врања, улица Црнотравска бр.5, на Решење Центра за социјални рад Врање бр. 55333-1988/2023 од 05.06.2023. године, Градско веће града Врања, на седници одржаној 04.07.2023 године, донело је:

**Р е ш е њ е**

**Одбија се жалба** Ненада Методијева, из Врања, улица Црнотравска бр.5, на Решење Центра за социјални рад Врање бр. 55333-1988/2023 од 05.06.2023. године. године, **као неоснована.**

**О б р а з л о ж е њ е**

Центар за социјални рад града Врања, донео је Решење бр. 55333-1988/2023 од 05.06.2023. године којим се Ненаду Методијеву, из Врања, улица Црнотравска бр.5, одбија захтев на једнократну новчану помоћ.

На донето Решење жалбу је благовремено изјавио Ненад Методијев, из Врања, улица Црнотравска бр.5, у којој истиче да је самохрани родитељ једног студента, да је претрпео повреду и томе приложио медицинску документацију.

Увидом у списе предмета утврђено је да је Ненад Методијев поднео захтев за једнократну помоћ 12.04.2023. године. Уз захтев је поднео фотокопију личне карте, потврду о висини примања, лекарску документацију.

Комисија за социјална давања одбила је захтев, јер је подносилац истог материјално обезбеђен, јер је подносилац захтева у радном односу.

На основу приложене документације, Градско веће града Врања налази да је провостепени орган поступио исправно када је донео оспорено решење, јер се увидом у достављену документацију може утврдити да се подносилац захтева није изненада нашао у тешку ситуацију, коју не може сам да превазиђе.

Одредбама члана 41. Одлуке о социјалној заштити ( Службени гласник града Врања бр. 44/2016) прописано је да право на једнократну новчану помоћ има појединац и породица који се изненада или тренутно нађу у изузетно тешкој ситуацији коју не могу самостално да превазиђу.

У конкретном случају нису испуњени наведени разлози из Одлуке о социјалној заштити, јер подносилац захтева није доставио доказ на основу кога се може закључити да се изненада или тренутно нашао у изузетно тешкој ситуацији коју сам не може да превазиђе.

Истиче се да је увидом у медицинску документацију утврђено да се терапија коју прима, издаје на рецепт, односно иста пада на терет Републичког завода за здравствено осигурање, те у том смислу нама новчане издатке за лечење.

Из наведених разлога, а имајући у обзир одредбе члана 41 Одлуке о социјалној заштити (Службени гласник града Врања број 44/16), Градско веће града Врања је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА,**

**дана:04.07.2023. године, број:06-154/6/2023-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-154/7/2023-04**

**Дана: 04.07.2023. године**

**В р а њ е**

**Улица: Краља Милана 1**

На основу члана 136, 137 став 1,члана 167. став 2 члана 170 став 1 тачка 1 Закона о општем управном поступку („Службени гласник Републике Србије бр.18/2016 и 95/18 аутентично тумачење и 2/23), члана 46 став 1. тачка 5, а у вези са чланом 66 став 5 Закона о локалној самоуправи (Службени гласник РС бр. 129/07 и 83/2014,101/16,47/18 и [111/2021](javascript:void(0)) - други закон) члана 6. става 1 тачка 8 и члана 61. Пословника Градског већа града Врања („Сл. гласник града Врања, број: 29/2020), у предмету по жалби Марка Стојановића, ПР „KAFE PARAGRAF“, Врањe, улица Жикицe Јовановића Шпанца број 4, кога заступа адвокат Зоран Стојановић, из Врања, изјављеној на Решење Града Врања, Градске управе - Одељења за урбанизам, имовинско - правне послове, комунално стамбене делатности и заштиту животне средине, Одсек за комунално стамбену делатност бр. 434-102/2023-08/3 од 16.05.2023. године, Градско веће града Врања, на седници одржаној 04.07.2023. године, донело је

**Р Е Ш Е Њ Е**

**OДБИЈА СЕ жалба** Марка Стојановића, ПР „KAFE PARAGRAF“,Врањe, улица Жикицe Јовановића Шпанца број 4, изјављена на Решење Града Врања, Градске управе - Одељења за урбанизам, имовинско - правне и комунално стамбене делатности и заштиту животне средине, Одсек за комунално стамбену делатност бр. 434-102/2023-08/3 од 16.05.2023. године, **као неоснована.**

Одбија се захтев подносиоца жалбе за надокнаду трошкова поступка**.**

**О б р а з л о ж е њ е**

Одељењe за урбанизам, имовинско – правне, комунално стамбене делатности и заштиту животне средине, Одсек за комунално стамбену делатност, Градске управе града Врања, донело је Решење бр. 434-102/2023-08/3 од 16.05.2023. године, којим је одбијен захтев Марка Стојановића, власникаПР „KAFE PARAGRAF“,Врањe, улица Жикицe Јовановића Шпанца број 4, из Врања за постављање привременог монтажног објекта – баште отвореног типа, испред угоститељског објекта, испред улаза у локал на делу катастарске парцеле број: 5481/1 КО Врање 1, као неоснован.

На донето решење подносилац захтева, преко свог адвоката Зорана Стојановића из Врања благовремено је изјавио жалбу због погрешно утврђеног чињеничног стања и погрешне примене материјалног права, са предлогом да другостепени орган уважи жалбу, укине првостепено решење и предмет врати првостепеном органу на поновно одлучивање.У жалби се истиче да је решење незаконито и неодрживо из разлога што се јавна површина на којој је предвиђено постављање летње баште отвореног типа, налази на катастарској парцели број 5481/1 КО Врање 1 и да се води као градско грађевинко земљиште уз зграду, те да су на истој парцели од раније постављена два и више привремена монтажна објекта, па у том смислу иста парцела не може имати два различита статуса према заинтересованим корисницима. Истиче се да у у конкретном случају надлежни орган није поступио на исти начин према свим заинтересованиим корисницима, те да иста катастарска парцела не може имати два статуса према заинтересованим корисницима Указује се да се оваквим понашањем крше одредбе члана 21 Усава РС, којим је забрањена дискиминација.

Увидом у списе предмета утврђено је следеће:

-да је Марко Стојановић, ПР „KAFE PARAGRAF“,Врањe, улица Жикицe Јовановића Шпанца број 4, поднео захтев за коришћење простора на јавним површинама у пословне сврхе – за постављње угоститељске баште отвореног типа;

-да је уз захтев поднео Извод из регистра Агенције за привредне регистре БП 132606/2022 о регистрацији, скицу баште отвореног типа

-да је одељење прибавило мишљење Одсека за комуналне делатности, Градске управе града Врања бр.344- сл/2023-08/3 од 11.04.2023. године, у ком се истиче да је након изласка на терен утврђено да на дотој локацији није могуће поставити објекат – башту отвореног типа

-да је провостепени орган донео решење којим се захтев одбија, јер Програмом постављања и уклањања монтажних објеката на територији града Врања није дозвољено постављае монтажног објекта на катастарској парцели бр. 5481/1 КО Врање 1

По разматрању жалбе и осталих списа предмета, другостепени орган је испитао све разлоге из жалбе за побијање решења, у смислу члана 168 став 2 Закона о општем управном поступку („Службени гласник Републике Србије бр.18/2016,95/18 аутентично тумачење и 2/23), те утврдило да је жалба неоснована. Првостепени орган је одлучио на основу потпуно и правилно утврђеног чињеничног стања и уз правилну примену материјалног права.

Одредбама члан 146. ﻿Закона о планирању и изградњи („Службени гласник РС“, број: 72/09, 81/09-исправка, 64/10 – одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14 и 145/14, 83/18 и 31/2019, 37-2019-др.закон, 9/2020 и 52/2021) прописано је да постављање и уклањање мањих монтажних објеката привременог карактера на јавним и другим површинама, обезбеђује и уређује јединица локалне самоуправе. У оквиру тог овлашћење Скупштина града Врања донела је Одлуку о мањим монтажним објектима привременог карактера на територији града Врања (Службени гласник града Врања бр. 11/19, 1/2020 и 43/2020) којом је у члану 2 дефинисано да су мањи монтажни објекти привременог карактара ( у даљем тексту: привремени објекти) објекти монтажно-демонтажног типа и то киосци до 10,5 м 2 , баште угоститељских објеката, балон хале спортске намене, тезге и други покретни мобилијар који се постављају и уклањају на основу програма, ако том одлуком није другачије одређено.

Одредбама члана 5 и 6 цитиране одлуке прописано је да Градско веће доноси програм постављања и уклањања привремених објеката на територији града Врања, као и то да програм садржи текстуални и графички део.

Како Програмом постављања и уклањања привремених објеката на територији града Врања ( Службени гласник града Врања бр.18/19) локација на коју се односи захтев за постављање баште отвореног типа није предвиђена у графичком делу, а који је саставни део програма, сматра се да је првостепени орган исправно поступио када је одбио захтев као неоснован, јер предметна локација, односно катастарска парцела број 5481/1 КО Врање 1 није обухваћена програмом постављања и уклањања привремених објеката на територији града Врања, те нису испуњени услови да се изда одобрење за постављање баште на предметној локацији.

Одредбама члана 42 Одлуке о мањим монтажним објектима привременог карактера на територији града Врања (Службени гласник града Врања бр. 11/19, 1/2020 и 43/2020) прописано је да се одобрење за постављање привремених објеката издаје на основу програма, односно утврђених урбанистичко-техничких услова за јавне површине за које није донет програм и под условима прописаним одредбама чл. 29-41 те одлуке, док је одредбама члана 53 исте одлуке у ставу 1 тачка 3 прописано да је забрањено постављање привременог објекта на локацији која није предвиђена прпграмом постављања.

Имајући у виду напред наведене одредбе Одлуке о мањим монтажним објектима привременог карактера на територији града Врања (Службени гласник града Врања бр. 11/19, 1/2020 и 43/2020) закључује се да је првостепени орган у свему поступио у складу са законском и подзаконском регулативом, због чега је побијано решење правилно и законито.

Што се тиче навода да се на предметној парцели већ налазе привремени објекти, те да постоје двоструки аршини, односно да се не поступа на исти начин према свим заинтересованим корисницима наведене парцеле, истиче се да ови наводи нису истинити, јер Програмом постављања и уклањања привремених објеката на територији града Врања ( Службени гласник града Врања бр.18/19) није предвиђено постављање монтажних објеката на предметној локацији, те је Град Врање усвајањем овог акта заузео исти став према свима, на тај начин што је прописао да на предметној парцели није дозвољено постављање монтажних објеката привременог карактера.

Градско веће истиче да већ постављени монтажни објекти јесу предмет посебних поступака, те не могу бити од утицаја код ове управне ствари, обзиром да се у конкретном случају ради о испуњености услова за постављање баште отвореног типа на парцели за коју Програмом постављања и уклањања привремених објеката на територији града Врања ( Службени гласник града Врања бр.18/19) није предвиђено постављање монтажних објеката.

Што се тиче навода да у конкретном случају постоји диксриминација, истиче се да се у овом управном поступку, одлучује о чињеницама које су предмет конкретног захтева, а не и о другим захтевима, јер се ради о појединачном правном акту о чему су већ изнети ставови.

Због свега напред наведеног, а имајући у виду одредбе члана 2 и члана 42 став 1 и 2 Одлуке о мањим монтажним објектима привременог карактера на територији града

Врања (Службени гласник града Врања бр. 11/19, 1/2020 и 43/2020), као и чињеницу да се у конкретном случају ради о парцели за коју Програмом постављања и уклањањања привремених објеката на територији града Врања ( Службени гласник града Врања бр.18/19) није предвиђено постављање монтажних објеката, Градско веће града Врања донело је одлуку као у диспозитиву.

Разматрајући захтев подносиоца жалбе да се надокнаде трошкови управног поступка за састав жалбе, Градско веће је одбило захтев, обзиром да је жалба одбијена, о чему је одлучено на основу одредбе члана 85 став 6 Закона о општем управном поступк у („Службени гласник Републике Србије бр.18/2016 ,95/18 аутентично тумачење и 2/23)

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА,**

**дана: 04.07.2023.године, број: 06-154/7/2023-04**

**ПРЕДСЕДНИК**

**ГРАДСКОГ ВЕЋА**

**др Слободан Миленковић**